CELEX: 32008R1107
Language: sl
Date: 2008-11-07 00:00:00
Title: Uredba Komisije (ES) št. 1107/2008 z dne 7. novembra 2008 o spremembi Uredbe (ES) št. 2003/2003 Evropskega parlamenta in Sveta o gnojilih zaradi prilagoditve prilog I in IV k Uredbi tehničnemu napredku (Besedilo velja za EGP)

8.11.2008   
            
            
               SL
            
            
               Uradni list Evropske unije
            
            
               L 299/13
            
         
      UREDBA KOMISIJE (ES) št. 1107/2008
   z dne 7. novembra 2008
   o spremembi Uredbe (ES) št. 2003/2003 Evropskega parlamenta in Sveta o gnojilih zaradi prilagoditve prilog I in IV k Uredbi tehničnemu napredku
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2003/2003 Evropskega parlamenta in Sveta z dne 13. oktobra 2003 o gnojilih (1) ter zlasti člena 31(1) in (3) Uredbe,
   ob upoštevanju naslednjega:
   
               (1)
            
            
               Člen 3 Uredbe (ES) št. 2003/2003 določa, da se lahko gnojilo, ki pripada gnojilom s seznama v Prilogi I k Uredbi in je v skladu s pogoji, določenimi v navedeni uredbi, označi kot „gnojilo ES“.
            
         
               (2)
            
            
               Amonijev sulfat in kalcijev nitrat (apnenčev nitrat) sta oba navedena kot vrsti gnojil v Prilogi I k Uredbi (ES) št. 2003/2003. Vendar kombinacije navedenih vrst gnojil niso nujno označene kot „gnojilo ES“. Ker so se kombinacije amonijevega sulfata in kalcijevega nitrata (apnenčevega nitrata) uspešno uporabljale v dveh državah članicah, bi bilo treba takšne kombinacije priznati kot „gnojila ES“, da se kmetom omogoči lažji dostop do takšnih mešanic.
            
         
               (3)
            
            
               Številne glavne vrste gnojil, ki vsebujejo dušik in ki so navedene v Prilogi I, običajno prehitro izločajo dušik, ki ga poljščine ne morejo v celoti izkoristiti, zato lahko presežek dušika potencialno škodi okolju.
            
         
               (4)
            
            
               Pri dveh vrstah gnojil ES iz Priloge I k Uredbi (ES) št. 2003/2003 lahko dodajanje dicianamida, enega od številnih snovi, znanih kot inhibitorji nitrifikacije, prepreči vsako takšno potencialno škodo za okolje. Druge vrste gnojil ES lahko vsebujejo dušik v drugačni obliki, pri kateri inhibitorji nitrifikacije niso učinkoviti. Za navedene druge vrste so lahko inhibitorji ureaze zadovoljiva rešitev.
            
         
               (5)
            
            
               Za boljši izkoristek agronomskih in okoljskih ugodnosti inhibitorjev nitrifikacije ali ureaze mora biti uporaba inhibitorjev nitrifikacije in ureaze dovoljena za večino vrst dušikovih gnojil, prav tako pa bi morala biti dovoljena uporaba več vrst inhibitorjev.
            
         
               (6)
            
            
               Seznam odobrenih inhibitorjev nitrifikacije in ureaze je zato treba vključiti v Prilogo 1 k Uredbi (ES) št. 2003/2003.
            
         
               (7)
            
            
               Priloga IV k Uredbi (ES) št. 2003/2003 vsebuje podrobne opise metod analize, ki se uporabljajo za merjenje vsebnosti hranil v gnojilih ES. Kar zadeva koncentracijo joda, je treba navedene opise prilagoditi, da se zagotovijo pravilne vrednosti analize.
            
         
               (8)
            
            
               Uredbo (ES) št. 2003/2003 je zato treba ustrezno spremeniti.
            
         
               (9)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 32 Uredbe (ES) št. 2003/2003 –
            
         SPREJELA NASLEDNJO UREDBO:
   Člen 1
   1.   Priloga I k Uredbi (ES) št. 2003/2003 se spremeni v skladu s Prilogo I k tej uredbi.
   2.   Priloga IV k Uredbi (ES) št. 2003/2003 se spremeni v skladu s Prilogo II k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. novembra 2008
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 304, 21.11.2003, str. 1.
   
      PRILOGA I
      Priloga I k Uredbi (ES) št. 2003/2003 se spremeni na naslednji način:
      
                  1.
               
               
                  v razpredelnici A.1 se vnos za vrsto gnojila 4 „amonijev sulfat“ nadomesti z naslednjim:
                  
                              „4
                           
                           
                              Amonijev sulfat
                           
                           
                              Kemijsko pridobljen produkt, ki vsebuje amonijev sulfat kot bistveno sestavino, po možnosti do 15 % kalcijevega nitrata (apnenčevega nitrata).
                           
                           
                              19,7 % N
                              Dušik, izražen kot celoten dušik.
                              Najvišja vsebnost dušika v obliki nitrata 2,2 % N, če se doda kalcijev nitrat (apnenčev nitrat).
                           
                           
                              Kadar se trži v obliki kombinacije amonijevega sulfata in kalcijevega nitrata (apnenčevega nitrata), mora oznaka vključevati ‚do 15 % kalcijevega nitrata (apnenčevega nitrata)‘.
                           
                           
                              Dušik v obliki amoniaka.
                              Celoten dušik, če se doda kalcijev nitrat.“
                           
                        
            
                  2.
               
               
                  v razpredelnici A.1 se vnosi za vrsti gnojil 16 in 17 ter opomba (a) črtajo. Vrsta 18 postane vrsta 16;
               
            
                  3.
               
               
                  doda se naslednji oddelek F:
                  „F.   Inhibitorji nitrifikacije in ureaze
                  Inhibitorji nitrifikacije in ureaze iz razpredelnic F.1 in F.2 se lahko dodajo vrstam dušikovih gnojil iz oddelkov A.1, B.1, B.2, B.3, C.1 in C.2 Priloge I, ob upoštevanju naslednjih določb:
                  
                              1.
                           
                           
                              vsaj 50 % celotne vsebine dušika v gnojilu je sestavljene iz oblik dušika, določenih v stolpcu 3;
                           
                        
                              2.
                           
                           
                              ne spadajo k vrstam gnojil, navedenim v stolpcu 4.
                           
                        Oznaki vrste gnojil, katerim je bil dodan inhibitor nitrifikacije iz razpredelnice F.1, se doda besedilo ‚z inhibitorjem nitrifikacije ([oznaka vrste inhibitorja nitrifikacije])‘.
                  Oznaki vrste gnojil, katerim je bil dodan inhibitor ureaze iz razpredelnice F.2, se doda besedilo ‚z inhibitorjem ureaze ([oznaka vrste inhibitorja ureaze])‘.
                  Oseba, ki je odgovorna za prodajo, mora vsaki embalaži ali pošiljki v razsutem stanju priložiti čim popolnejše tehnične podatke. Ti podatki morajo uporabniku zlasti omogočati, da določi odmerke in čas uporabe glede na vrsto rastočega posevka.
                  V razpredelnici F.1 ali F.2 se lahko vnesejo novi inhibitorji nitrifikacije oziroma ureaze, in sicer po oceni tehnične dokumentacije v skladu s smernicami, izdelanimi za ti sestavini.
                  F.1   Inhibitorji nitrifikacije
                  
                              Št.
                           
                           
                              Oznaka vrste in sestava inhibitorja nitrifikacije
                           
                           
                              Največja in najmanjša količina inhibitorja v masnem deležu celotnega dušika, ki je prisoten kot amonijev dušik in inhibitor ureaze
                           
                           
                              Vrste gnojil ES, za katere se inhibitor ne sme uporabljati
                           
                           
                              Opis inhibitorjev nitrifikacije, s katerimi je dovoljeno mešanje
                              Podatki o dovoljenem deležu
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Dicianamid
                              ELINCS št. 207-312-8
                           
                           
                              Najmanj 2,25
                              Največ 4,5
                           
                           
                               
                           
                           
                               
                           
                        
                     
                  F.2   Inhibitorji ureaze
                  
                              Št.
                           
                           
                              Oznaka vrste in sestava inhibitorja ureaze
                           
                           
                              Največja in najmanjša količina inhibitorja v masnem deležu celotnega dušika, ki je prisoten kot sečninski dušik
                           
                           
                              Vrste gnojil ES, za katere se inhibitor ne sme uporabljati
                           
                           
                              Opis inhibitorjev ureaze, s katerimi je dovoljeno mešanje
                              Podatki o dovoljenem deležu
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-butil) tiofosforni triamid (NBFT)
                              ELINCS št. 435-740-7
                           
                           
                              Najmanj 0,09
                              Največ 0,20“
                           
                           
                               
                           
                           
                               
                           
                        
            
   
      PRILOGA II
      Oddelek B Priloge IV k Uredbi (ES) št. 2003/2003 se spremeni:
      
                  1.
               
               
                  v opombi točke 4.11 Metode 2.3.2 se drugi, tretji in četrti pododstavek nadomestijo z naslednjim:
                  „Pri prisotnosti raztopine škroba, ki se uporabi kot indikator, se titrira z 0,05 mol/l raztopine joda (I2).
                  1 ml 0,05 mol/l raztopine joda (I2) ustreza 0,01128 g SnCl2·2H2O.
                  Vsaj 80 % celotnega kositra v tako pripravljeni raztopini mora biti v divalentni obliki. Poraba pri titraciji mora biti vsaj 35 ml 0,05 mol/l raztopine joda (I2).“
               
            
                  2.
               
               
                  v opombi točke 4.11 Metode 2.6.1 se drugi, tretji in četrti pododstavek nadomestijo z naslednjim:
                  „Pri prisotnosti raztopine škroba, ki se uporabi kot indikator, se titrira z 0,05 mol/l raztopine joda (I2).
                  1 ml 0,05 mol/l raztopine joda (I2) ustreza 0,01128 g SnCl2·2H2O.
                  Vsaj 80 % celotnega kositra v tako pripravljeni raztopini mora biti v divalentni obliki. Poraba pri titraciji mora biti vsaj 35 ml 0,05 mol/l raztopine joda (I2).“